Jelaskan Selepas Perang Dunia I dari Kereta kebal tentera Jepun dalam bahasa melayu

Selepas Perang Dunia Pertama, banyak Negara Eropah cuba menukar tentera kalavari berkuda dengan mesin. Samajuga, pasukan kalavari tentera Jepun menguji dengan pelbagai kereta berperisai dengan kejayaan terhad. Kereta berperisai beroda ini tidak sesuai bagi kebanyakan operasi di Manchuria, disebabkan keadaan jalan yang teruk dan cuaca musim sejuk yang melampau. Tentera Jepun (sebagaimana tentera Amerika Syarikat, Perancis, British dan Russia) cuba pelbagai kaedah bagi menyepadukan kenderaan berperisai moden dengan formasi pasukan berkuda tradisional mereka.

Pada akhir Perang Dunia Pertama, Tentera Maharaja Jepun mendapatkan beberapa model dari sumber asing. Pihak Jepun tidak memiliki pengeluaran kereta kebal tempatan dan sehingga mereka dapat mendirikan kilang dan infrastruktur terpaksa terus membeli dari sumber asing. Modelini termasuk satu kereta kebal berat Mk IV dan enam kereta kebal serdahana Mark A Whippet, bersama tiga belas kereta kebal Renault FT-17 Perancis (kemudian dinamakan semula sebagai Ko-Gata Sensha atau "kereta kebal Type A ").  Dengan permulaan ini, Tentera Maharaja Jepun menubuhkan pasukan berperisai pada tahun 1925.   Tentera Maharaja Jepun membeli Renault FT-17 dari Perancis, dan pada tahun 1929 apabila penggantinya, mereka berjaya mendapatkan 10 dari Renault NC1 (dinamakan Otsu-Gata Sensha atau "Kereta kebal Type B "). Tentera Maharaja Jepun turut membeli beberapa kereta kebal Vicker 6-Tan dan kereta kebal kecil Carden Loyd dari pihak British dan menggunakan mereka sebagai asas bagi pembangunan seterusnya, menghasilkan kereta kebal seperti kereta kebal Type 89 Chi-Ro.

Membina kereta kebal sendiri menemui beberapa masalah, kerana kepentingan Jepun sebagai negara pulau cenderung ke arah keperluan tentera laut, oleh itu keluli bagi kereta kebal mendapat kepentingan tahap lebih rendah. Bagaimanapun, mereka akhirnya sampai ke tahap mereka kereta kebal sendiri pada pertengahan 1920-an. Ia kemudian diputuskan bagi membina dua kereta kebal ujian berbeza bagi penilaian, yang berbeza dari amalan biasa memberikan spesifikasi yang sama kepada beberapa pesaing dan setiap satunya membina prototaip. Pada March 1927, Osaka Arsenal membangunkan Kereta Kebal berat Ujian I (“Experimental Heavy Tank I”). Ia seberat 22 tan, dengan meriam 57 mm pada turret utama dan dua mesingan pada turet tambahan. Pada tahun 1929 Type 89 (Experimental Tank Number 2) dibangunkan oleh Industri Berat Mitsubishi. Oleh kerana ia seberat melebihi 10 tan ia dinamakan sebagai kereta kebal serdahana.

Hasil dari ujian ini pihak Jepun memutuskan bagi memajukan kenderaan kecil di Jepun berdasarkan apa yang dipelajari dan keputusan dicapai pada tahun 1929 bagi meneruskan dengan pembangunan kenderaan baru domestik. Usaha awal menghasilkan kereta kebal Type 92 Jyu-Sokosha oleh Ishikawajima Motorcar Manufacturing Company (kini Isuzu Motors). Type 92 direka bagi kegunaan kalaveri bagi meninjau dan menyokong infantri tetapi kenderaan sokongan lain bagi memberikan kuasa tembakan tambahan dan sokongan jarak dekat semasa operasi infantri diperlukan.

Prototaip ini dibina pada tahun 1933-34 oleh Tokyo Gas and Electric Industry (kemudian dikenali sebagai Hino Motors). Selepas ujian di Manchukuo dan Jepun, reka bentuk itu dipiwaikan sebagai kereta kebal kecil Type 94. ia mula berkhidmat pada tahun 1935. Type 94 kemudian digantikan oleh kereta kebal kecil Type 97. Pada tahun 1933 Major Tomio Hara mereka asas bagi kebanyakan system gantungan bagi kereta kebal masa hadapan Jepun, ‘’bellcrank scissors’’ yang memiliki sepasang tayar bogie disambung oleh spring berpilin.

Menjelang tahun 1932, Mitsubishi Heavy Industries telah menghasilkan enjin disel sejukan udara yang sesuai bagi kereta kebal. Satu sebab utama kecenderungan bagi enjin disel sejukan udara adalah kekurangan air di kawasan Tentera Maharaja Jepun beroperasi di Mongolia, Manchuria, dan Utara China. Ini diletakkan secara ujian pada Type 89. Ini kemudiannya dikenali sebagai Type 89-B.

Pihak Jepun turut membina pada awal tiga puluhan kereta kebal kalavari, yang amat ringan, Type 92. Pembangunan Type 92 bermula dengan kereta afimbia kacukan; ini memiliki kedua-dua trek dan roda dan mampu dipandu kehadapan dan kebelakang, kedua-dua di air dan darat. Ujian itu tidak berjaya sepenuhnya, dan kalavari Jepun tidak kagum dengan prestasinya. Selepas itu, konsep kereta afimbia ditinggalkan dan reka bentuk ditukar kepada kenderaan bertrek bagi kegunaan darat sahaja.

Selepas itu mereka menjadi tergila-gila bagi kereta kebal kecil. Bermula dengan kereta kebal Type 94 TK, ia berubah kepada kereta kebal Type 97 Te-Ke melalui pengubahsuaian Type 94. Di China, kereta kebal amat ringan, dengan persenjataan dan perisai lemah tetapi lincah amat berjaya. Tiada tentangan anti-kereta kebal wujud untuk dibimbangkan. Pada lewat tigapuluhan, ia menjadi jelas bahawa kenderaan sedemikian tidak begitu berguna terhadap musuh yang lebih serius. Pembangunan kereta kebal kecil dihentikan tetapi ia terus dihantar ke baris hadapan sehingga akhir perang. Pihak Jepun turut membina  kereta kebal berat Type 95 yang merupakan versi akhir bagi reka bentuk Jepun banyak turet. Direka menurut model bentuk kereta kebal Axis Jerman dan Itali, kereta kebal ini memiliki 2 turet, senjata utamanya adalah meriam 70 mm, dan turret kedua memuatkan meriam 37 mm dan dua mesingan 6.5 mm. Hanya prototaip pernah dihasilkan, pada tahun 1934.

Ketika itu, kereta kebal ringan baru telah muncul. Kerete kebal Type 95 Ha-Go, diperkenalkan pada tahun 1935, yang memonopoli pentas sehingga tahun 1942. Ia bukanlah mesin yang teruk, tetapi kepopularannya dikalangan krewnya melewatkan reke bentuk berikutnya selama beberapa tahun. Ia telahpun lapuk menjelang tahun 1940. Dua model yang menggantikannya selepas 1942 (Kerete kebal Type 98 Ke-Ni dan Kerete kebal Type 2 Ke-To) hanya berbeza sedikit sahaja. Reka bentuk yang berikutnya, Kerete kebal Type 5 Ke-Ho tidak pernah daripada melepasi peringkat ujian.

Dalam medan kereta kebal afimbia, pihak Jepun ternyata lebih berdaya cipta. Pihak tentera membina beberapa prototaip sebelum perang (mereka yang pertama menguji tujahan jet), tetapi tidak satupun dihasilkan secara pukal dan keseluruhan usaha diabaikan pada tahun 1940. Selepas perang membabitkan pihak Berikat pada tahun 1941, pihak Tentera laut mula menunjukkan minat bagi kereta kebal afimbia. Kereta kebal Ka-Mi dan Ka-Chi merupakan adaptasi kereta kebal darat di mana bahagian hadapan dan belakang pakai buang ditambah bagi memastikan apungan. Ia tidak memainkan peranan penting dalam pertempuran sebenar.